++++

ΚΑΝΟΝΙΣΜΟΣ ( ΕΟΚ ) αριθ . 2863/75 ΤHΣ ΕΠΙΤΡΟΠΗΣ

της 3ης Νοεμβρίου 1975

περί τροποποιήσεως του κανονισμού ( ΕΟΚ ) αριθ . 1105/68 " περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για διατροφή ζώων "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 804/68 του Συμβουλίου , της 27ης Ιουνίου 1968 , περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 740/75 ( 2 ) , και ιδίως το άρθρο 10 παράγραφος 3 ,

Εκτιμώντας :

ότι το άρθρο 10 παράγραφος 1 δεύτερο εδάφιο του κανονισμού αριθ . 804/68 , στη διατύπωση που ισχύει , εξομοιώνει το αποβουτυρωμένο γάλα που χρησιμοποιείται για τη διατροφή ζώων προς το αποκορυφωμένο γάλα , ως προς την χορήγηση ενισχύσεως

ότι ύστερα από την εξομοίωση αυτή , έγινε φανερό ότι οι σημερινές διατάξεις του κανονισμού ( ΕΟΚ ) αριθ . 1105/68 της Επιτροπής , της 27ης Ιουλίου 1968 , περί των λεπτομερειών χορηγήσεως των ενισχύσεων για το αποκορυφωμένο γάλα που προορίζεται για διατροφή ζώων ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2114/75 ( 4 ) , δεν λαμβάνουν υπόψη την περίπτωση των γαλακτοκομείων που χρησιμοποιούν για τη διατροφή των ζώων τους το αποκορυφωμένο και / ή το αποβουτυρωμένο γάλα που παράγουν

ότι πρέπει , ως εκ τούτου , να συμπληρωθούν οι εν λογω διατάξεις για τις ειδικές λεπτομέρειες εφαρμογής , ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Το ακόλουθο άρθρο 5α παρεντίθεται στον κανονισμό ( ΕΟΚ ) αριθ . 1105/68 :

" Άρθρο 5α

1 . Θεωρείται σαν εφαρμογή του άρθρου 2 παράγραφος 1 υπό β ) του κανονισμού ( ΕΟΚ ) αριθ . 986/68 , η περίπτωση κατά την οπία ένα γαλακτοκομείο χρησιμοποιεί το αποκορυφωμένο γάλα της παραγωγής του αποκλειστικά για τη διατροφή των ζώων του .

2 . Ενα τέτοιο γαλακτοκομείο να τύχει ενισχύσεων :

α ) μόνο για τις ποσότητες αποκορυφωμένου γάλακτος , τις οποίες δήλωσε εγγράφως στον αρμόδιο οργανισμό ότι θα χρησιμοποιήσει για τη διατροφή των ζώων του , και

β ) μόνο αν τηρεί τη μηνιαία κατάσταση που αναφέρεται στο άρθρο 5 .

3 . Πάντως , στην περίπτωση που αναφέρεται στην παράγραφο 1 , αν πρόκειται αποκλειστικά για αποβουτυρωμένο γάλα , το γαλακτοκομείο λαμβάνει κατά χιλιόγραμμο παραχθέντος και πωληθέντος βουτύρου την ενίσχυση που χορηγείται για 2,2 χιλιόγραμμα αποκορυφωμένου γάλακτος . Η μηνιαία κατάσταση που αναφέρεται στο άρθρο 5 παράγραφος 1 περιλαμβάνει επίσης τις ενδείξεις περί των ποσοτήτων βουτύρου που παρήχθησαν και επωλήθησαν , αιτιολογημένες ιδίως με τα αποδεικτικά παραδόσεως και τα τιμολόγια . "

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Κατόπιν αιτήσεως ενός ενδιαφερομένου γαλακτοκομείου ισχύει από την 1η Απριλίου 1975 .

Ο παρών κανονισμός είναι δεσμευτικός ως προς όλα τα μέρη του και ισχύει αμέσως σε κάθε Κράτος μέλος .

Εγινε στις Βρυξέλλες , στις 3 Νοεμβρίου 1975 .

Για την Επιτροπή

P . J . LARDINOIS

Μέλος της Επιτροπής

( 1 ) ΕΕ αριθ . Ν 148 της 28 . 6 . 1968 , σ . 13 .

( 2 ) ΕΕ αριθ . Ν 74 της 22 . 3 . 1975 , σ . 1 .

( 3 ) ΕΕ αριθ . Ν 184 της 29 . 7 . 1968 , σ . 24 .

( 4 ) ΕΕ αριθ . Ν 215 της 13 . 8 . 1975 , σ . 12 .